CELEX: 32017D2221
Language: fi
Date: 2017-11-30 00:00:00
Title: Komission täytäntöönpanopäätös (EU, Euratom) 2017/2221, annettu 30 päivänä marraskuuta 2017, Slovakian tasavallalle annetusta luvasta käyttää toissavuotta edeltäviä tilastotietoja ja eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 2005/820/EY, Euratom muuttamisesta (tiedoksiannettu numerolla C(2017) 7856)

2.12.2017   
            
            
               FI
            
            
               Euroopan unionin virallinen lehti
            
            
               L 318/31
            
         KOMISSION TÄYTÄNTÖÖNPANOPÄÄTÖS (EU, Euratom) 2017/2221,
   annettu 30 päivänä marraskuuta 2017,
   Slovakian tasavallalle annetusta luvasta käyttää toissavuotta edeltäviä tilastotietoja ja eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 2005/820/EY, Euratom muuttamisesta
   
      
         (tiedoksiannettu numerolla C(2017) 7856)
      
   
   (Ainoastaan slovakinkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1), ja erityisesti sen 6 artiklan 3 kohdan toisen luetelmakohdan,
   on kuullut omien varojen neuvoa-antavaa komiteaa,
   sekä katsoo seuraavaa:
   
               (1)
            
            
               Neuvoston direktiivin 2006/112/EY (2) 390 artiklan mukaan Slovakia saa jatkaa edellytyksin, jotka olivat voimassa kyseisessä jäsenvaltiossa sen liittymispäivänä, mainitun direktiivin liitteessä X olevan B osan 10 kohdassa tarkoitettujen kansainvälisten henkilökuljetusten vapautusta arvonlisäverosta niin kauan kuin jossakin 30 päivänä huhtikuuta 2004 yhteisöön kuuluneessa jäsenvaltiossa sovelletaan samaa vapautusta. Kyseisen artiklan mukaan kyseiset liiketoimet on otettava huomioon määritettäessä arvonlisäverosta kertyvien omien varojen perustetta.
            
         
               (2)
            
            
               Komission päätöksen 2005/820/EY, Euratom (3) 2 a artiklan mukaan Slovakialla on lupa käyttää alv-perusteen välisummasta määritettyä kiinteää prosenttiosuutta direktiivin 2006/112/EY liitteessä X olevan B osan 10 kohdassa tarkoitettujen henkilökuljetusten osalta.
            
         
               (3)
            
            
               Viimeisin alv-perusteisten omien varojen tarkastus osoitti, että lupa käyttää yksinkertaistettua laskentamenetelmää direktiivin 2006/112/EY liitteessä X olevan B osan 10 kohdassa tarkoitettujen liiketoimien osalta perustui virheellisiin ja puutteellisiin tietoihin. Slovakian viranomaiset vahvistivat asian tarkastusraportin huomautuksissa. Jos komissiolla olisi ollut käytössään virheettömät ja täydelliset tiedot, Slovakialle ei olisi myönnetty lupaa käyttää likimääräisiä arvioita henkilökuljetusten osalta vuosina 2014–2020, koska tulos oli liian epävakaa. On sen vuoksi aiheellista poistaa päätöksen 2005/820/EY, Euratom 2 a artikla takautuvasti. Päätöksen 2005/820/EY, Euratom 2 a artiklan kumoamisesta huolimatta Slovakia voi edelleen käyttää päätöksen 2005/820/EY, Euratom 2 artiklassa myönnettyä lupaa, joka koskee direktiivin 2006/112/EY liitteessä X olevan B osan 10 kohdassa tarkoitettuja liiketoimia.
            
         
               (4)
            
            
               Sen vuoksi päätöstä 2005/820/EY, Euratom olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Poistetaan päätöksen 2005/820/EY, Euratom 2 a artikla.
   2 artikla
   Tämä päätös on osoitettu Slovakian tasavallalle.
   3 artikla
   Tätä päätöstä sovelletaan 27 päivästä marraskuuta 2014.
   
      Tehty Brysselissä 30 päivänä marraskuuta 2017.
      
         
            Komission puolesta
         
         Günther OETTINGER
         
            Komission jäsen
         
      
   
   
      (1)  EYVL L 155, 7.6.1989, s. 9.
   
      (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
   
      (3)  Komission päätös 2005/820/EY, Euratom, tehty 21 päivänä marraskuuta 2005, Slovakian tasavallalle annetusta luvasta käyttää toissavuotta edeltäviä tilastotietoja ja eräitä likimääräisiä arvioita arvonlisäverosta kertyvien omien varojen perusteen laskemiseksi (EUVL L 305, 24.11.2005, s. 41).